Il-bulijiet tas-soltu reġgħu rħewlha għall- Facebook u qed jheddu lil kulħadd biex ara ma jmurx igħaddilhom minn rashom biex jibdew il-protesti fil-Belt Valletta. Il-faxxisti m'humiex kuntenti li l-attivisti għamlu sejħa biex in-nies tinġabar fil-Belt Valletta biex jitfakkar Lassana Cisse, raġel iswed li nqatel għal xejn b'xejn minn uffiċjali libsin l-uniformi. Il-ġustizzja ma' Lassana għadha ma saritx u dawk li huma mixlija bil-qtil tiegħu jinsabu bil-liberta proviżorja. Il-protesti huma leġittimi iżda t-theddid u l-insulti baqgħu hemm. Araw il-mod kif Xandru Cassar u sħabu intefgħu fil-mira ta' mibgħeda u ħdura liema bħalhom għaliex kellhom il-kuraġġ li jiġbdu l-attenzjoni li l-gvern jinsab marbut b'obbligu li jtella' lill-immigranti lejn l-art u li, minflok, kien qed iżommhom maqfulin fuq laneċ fil-baħar. Xandru Cassar u sħabu għandhom raġun jifirħu li l-gvern kellu jċedi. Il-gvern dan qatt m'hu ser jammettih iżda l-fatti huma li ma kienx iċedi li ma kienx għad-determinazzjoni ta' dawn iż-żgħażagħ qalbiena li jissieltu sakemm jirbħu. Anġlu Farrugia għajjarna 'immaturi' talli f'Novembru u f'Diċembru li għadda pprotestajna kważi kuljum sakemm Joseph Muscat twarrab mis-siġġu tas-setgħa. Joseph Muscat, Keith Schembri, Konrad Mizzi, Chris Cardona u dawk li jappoġġjawhom qatt m'huma ser jammettu dak li tassew kienu qed iħossu dwar il-protesti tagħna. Iżda Melvyn Theuma ammetta. Araw x'qal illum stess. Jekk int kont wieħed minn dawk li kien jinġabar ma' ġemgħa ta' nies oħrajn kull 16 ta' kull xahar fiż-żmien wara l-qtil ta' Daphne, jekk int kont wieħed minn dawk li sfidajt lil dawk li ppruvaw iħebbu għal minn kien iqiegħed il-fjuri u x-xemgħat fis-sit tal-protesta quddiem il-bini tal-qorti u jekk int kont wieħed minn dawk li kont magħna fit-toroq f'Novembru u f'Diċembru, aqra dan kollu bi kburija. Leħnek werwer lill-qattiela. Wieħed minnhom ammetta dan illum. Ftakru li dawk li għadhom sal-lum igħadduha lixxa qed jittamaw li tibqgħu miġburin f'darkom. Previous: Angelo Gafà: kif ser iġib ruħu biex jeqred l-impunità? Next: Il-Kbir ta' Ħal Luqa window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
Min għadu qed igħaddiha lixxa, ma jridx protesti fit-toroq